ECAD4002/C
Tasg 2                                                                                                                      Emily Jones

Teitl: Darllen stori i blant â rhesymeg ac adfyfyriad.

Rhan 1
Penderfynais i ddarllen y stori ‘Nyrs Ceri’ gan Nick Sharratt (2001) i grŵp o blant dosbarth derbyn, 4-5 mlwydd oed, oblegid bod y llyfr yn cysylltu â thema'r dosbarth sef 'Calon ei'n Gymuned'. Teimlais fod y llyfr yn rhoi gwybodaeth a dealltwriaeth ddyfnach i'r plant o thema'r dosbarth yn ogystal â datblygu a chryfhau ar sgiliau iaith a mathemategol y disgyblion, er enghraifft trwy bigo lan ar eiriau a oedd yn dangos patrymau odli (iaith) trwy gydol y stori, a hefyd defnyddio bysedd i dynnu i ffwrdd, haneru a dyblu rhifau yn annibynnol ac fel grŵp (mathemateg) mewn ffurf hwylus. Bwriad y ddysgu yma yw rhoi dealltwriaeth bellach i’r plant am thema newydd y dosbarth trwy hefyd datblygu ar sgiliau iaith a mathemateg angenrheidiol. Wrth ddarllen y stori i grŵp o blant maent yn cysylltu gyda Fframwaith y Cyfnod Sylfaen (Cwricwlwm Cymru, 2015) trwy dangos y sgil “dangos diddordeb mewn llyfrau a deunyddiau darllen eraill ac ymateb i’w cynnwys” sydd yn dod o dan y llinyn ‘Darllen’, ar faes sgiliau Iaith, Llythrennedd a Chyfathrebu. Cysylltai’r stori yma gyda dysgu blaenorol gan mai’r thema dosbarth yn dysgu’r plant am bwy sy’n helpu ni yn y gymuned, ac felly mae’r stori yn gyswllt i’r thema wrth amlygu pwysigrwydd rôl Nyrs i’r plant. 


Rhan 2 (Link i’r fidio)

[bookmark: _GoBack]https://www.youtube.com/watch?v=gYShXh2tCfk&feature=utu.be&app=desktop 



Rhan 3
Mae’r teitl y llyfr eu hun yn sbarduno meddyliau’r plant i wneud iddyn nhw feddwl am bwy yn union yw ‘Nyrs Ceri’ a beth yw ei rôl?. Trwy edrych ar y fidio uchod gwelais fod mwy o fechgyn yn fy ngrŵp darllen na sydd o ferched ar resymau am hyn yw bod yn ôl Llywodraeth Cymru (2009) mae angen “hyrwyddo darllen ymysg bechgyn yn bennaf.” a dyna beth a ddangosodd i mi fod darllen stori hwyl i’r grŵp yma yn hynod o bwysig er mwyn ddatblygu sgiliau penodol a datblygu eu dealltwriaeth. Mae’n glir bod y fidio yn dangos sgiliau o’r Fframwaith Llythrennedd a Rhifedd (2013) wrth gynnwys sgiliau megis “gwneud cysylltiadau o fewn/ar draws ystod o destunau/themâu” a “trefnu a dadansoddi gwybodaeth berthnasol” ar gyfer Llythrennedd. Ar y llaw arall mae sgiliau megis “Defnyddio ffeithiau rhif a’r berthynas rhwng rhifau” a “Cynrychioli a chyfathrebu” i’w weld ar gyfer Rhifedd. Nod wrth ddarllen y stori benodol yma i’r plant yw trosglwyddo sgiliau mathemategol ac iaith a’i chyfuno gyda gweithgareddau thema’r dosbarth. Er mwyn cyrraedd y nod roedd rhaid i’r plant cyrraedd meini prawf llwyddiant o dangos dealltwriaeth o’r llyfr, dealltwriaeth o rôl ‘Nyrs Ceri’, a hefyd dangos dealltwriaeth o amrywiaeth o sgiliau ieithyddol a mathemategol.

Teimlais yn hynod o nerfus wrth ddechrau darllen i’r grŵp, ond ar ôl tipyn teimlais yn gyfforddus a hyderus. Roeddwn yn teimlo’n frwdfrydig a mwynheais bob eiliad yn darllen i’r plant.  Yn ogystal teimlais yn llwyddiannus wrth weld y plant trwy gydol yr amser yn  ymateb yn gywir a hyderus gan dangos ddealltwriaeth gref o’r llyfr a rôl ‘Nyrs Ceri’. Mae’n deg i ddweud roedd amrywiaeth o agweddau da a hefyd agweddau siomedig a ddigwyddodd ac i weld yn y fidio uchod wrth ddarllen i’r grŵp. Roedd cyswllt llygaid cyson yn digwydd i i ar ddisgyblion sydd yn un o’r prif agweddau da oblegid bod fy nghyswllt llygaid i yn cadarnhau ac yn annog dysgwr ag ateb y maent ar fin ei ddarparu. Mae cyswllt llygaid rhwng yr athro a'r disgybl yn bwysig trwy ganiatáu ymdeimlad o ymddiriedaeth a sicrwydd i ffurfio. Yn gytûn a hyn argymhellir M & C Bayton (2005) yn debyg bod “Maintaining eye contact and paraphrasing helps students realize that you have heard them”.  Roeddwn hefyd wedi camol y ddigyblion fel grŵp ac unigolion megis dweud ‘da iawn chi/ti’ a ‘symiau gwych’ wrth iddyn nhw dangos dealltwriaeth sy’n gyswllt i ddamcaniaeth grŵp (1953) sydd hefyd yn un o’r agweddau da i weld. Yn ôl McLoed (2018) dywed Skinner “Mae atgyfnerthu cadarnhaol yn cryfhau ymddygiad trwy roi canlyniad y mae unigolyn yn ei gael yn werthfawr”. Mewn geiriau eraill bydd y plant yn fwy tebygol o ailadrodd yr ymddygiad cadarnhaol hwn yn y dyfodol oherwydd fy mod yn eu gwobrwyo nhw gan camol. O ganlyniad i hyn byddaf yn cadw’r dechneg yma'r un peth her fwyn sicrhau  addysgu a dysgu effeithiol. Ar y llaw arall, hyd yn oed bod y disgyblion yn dangos dealltwriaeth ac yn cael camol credaf fod fy rheolaeth dros y grŵp yn gwan gan fod unigolion, a’r grŵp ar adegau, yn ymharru hyd yn oed fy mod yn atgoffa nhw i roi dwylo i fyny ac i dawelu mwy nag unwaith. O ganlyniad i hyn teimlais nad oeddwn yn ddigon llym ar y plant wrth Iddyn nhw beidio â thawelu a dangosodd hyn fel un o’r agweddau siomedig. Cysylltir hyn hefyd gyda damcaniaeth Skinner oblegid y dylwn i wedi rhoi rhybuddion i’r plant er mwyn sicrhau na fydd unrhyw agwedd negyddol megis gweiddi allan. I gefnogi noda McLoed (2018) eto y dywed Skinner (1953) bod rhybuddion “wedi'i ddiffinio fel y gwrthwyneb i atgyfnerthu gan ei fod wedi'i gynllunio i wanhau neu ddileu adwaith negyddol yn hytrach na'i gynyddu”. Felly wrth camol y plant mi fydd hyn yn cynyddu ymddygiad positif, a thrwy rybuddio a chosbi mi fydd hyn yn lleihau agwedd negatif rhag tyfu yn y dyfodol. Felly yn y dyfodol byddaf yn cymryd y cam o ddatblygu ar reolaeth grŵp/dosbarth er mwyn sicrhau addysgu a dysgu effeithiol am y dyfodol. 


Teimlais fod agwedd bositif wahanol sydd i’w weld yw’r amrywiaeth o gwestiynu a gwnes i ofyn i’r plant, megis ‘sawl plaster sydd ar ôl?’, ‘beth sy’n swnio’n debyg?’ ayyb, er mwyn gwir gweld dealltwriaeth unigolion. Trwy gwestiynu maent yn debyg i ddamcaniaeth Piaget (1958) wrth I McLoed (2018) nodi y dywed Piaget “ni ellir dysgu sgiliau datrys problemau, rhaid eu darganfod” sy’n awgrymu bod cwestiynu yn dda i ddatblygiad meddyliol plentyn oblegid mae’n rhaid i’r plentyn/plant darganfod sut y cafon nhw’r ateb i’r cwestiwn yn ogystal â’i ddatrys sy’n ymestyn eu dealltwriaeth. Wrth weld y plant yn dangos i mi er enghraifft ,gyda bysedd, sut y darganfyddwn nhw’r ateb a’i ddatrys teimlais yn llwyddiannus gan fod y plant wedi dysgu a derbyn dealltwriaeth, ac felly byddaf yn cadw’r dechneg yma'r un peth am y dyfodol er mwyn sicrhau addysgu a dysgu effeithiol. Yn bersonol teimlais fod un agwedd siomedig eto sydd i’w gweld yw’r lleoliad lle darllenais i’r plant. Teimlais fod hyn yn siomedig oherwydd fel y gallwch weld ar ddiwedd y fidio mae athrawes wahanol yn cerdded trwy ddrws y neuadd ac yn tynnu sylw’r plant. Amlyga Schwartz (2013) “os nad yw dysgwyr yn dysgu sut i ganolbwyntio a chau gwrthdyniadau allan, mae ymchwil yn dangos y byddant yn cael amser llawer caletach yn llwyddo i ddysgu ym mron pob ardal”. Mae’r dyfyniad yn pwysleisio bod rhaid gwneud gweithgaredd megis darllen mewn lle tawel gydag awyrgylch tawel er mwyn sicrhau canolbwyntio llawn gan y plant a ddim gwrthdyniadau er mwyn sicrhau dealltwriaeth dda. I wella’r agwedd siomedig byddaf yn darllen i’r plant y tro nesaf mewn ardal dawelach megis cornel tawel er mwyn sicrhau addysgu a dysgu effeithiol am y dyfodol.

Wrth dangos enghraifft o ‘hanneru rhif’ a dangos sut I hanneru rhif I’r plant teimlais bod hwn yn agwedd positif oherwydd mae’n datblygu ar sgil mathemateg newydd I’r plant ac hefyd mae’r plant yn defnyddio term mathemategol newydd sy’n dangos datblygiad o sgil iaith. Trwy dangos I’r plant sut I hanneru gan rhoi cyfarwyddiadau maent yn gysylltu gyda geiriau Vygotsky (1978) yn ei ddamcaniaeth wrth nodi “Mae'r plentyn yn ceisio deall y gweithredoedd neu'r cyfarwyddiadau a ddarperir gan y tiwtor (yn aml y rhiant neu'r athro) ac yna'n mewnosod y wybodaeth, gan ei ddefnyddio i arwain neu reoleiddio eu perfformiad eu hunain”. Mae’n well dangos I’r plant sut I ddeall sgil trwy cyfarwyddiadau gan bod y plant wedyn yn gallu ailadrodd y cyfarwyddiadau hynny yn unigol er mwyn datblygu ar y sgil neu perfformiad. Teimlais bod y techneg o gyflwyno sgiliau newydd yn dechneg a hoffwn I gadw yn y dyfodol oblegid bod gwybodaeth a dealltwriaeth y plant yn ddatblygu ac maent yn sicrhau addysgu a dysgu effeithiol. 


Un o’r agweddau siomedig uchod sy’n sefyll allan i mi yw rheolaeth dosbarth, ac felly er mwyn gwir sicrhau gwelliant am y dyfodol byddaf yn fwy llym ar y plant fel bod nhw’n deall nid yw’n iawn i dorri ar draws neu weiddi pan mae athrawes yn siarad neu yn gofyn cwestiwn. Trwy sicrhau hwn mi fydd datblygiad pendant ar agwedd y plant, ac mi fyddant nhw’n dysgu’n gwell. 

